text: "Затуманьваў свядомасць грамадзян". Палітзняволенага блогера Пальчыса будуць судзіць у закрытым рэжыме
  Міжнародны дзень валанцёра: “Стань добраахвотнікам зараз, каб пабудаваць лепшую будучыню”
  Жыхара Магілёва, якога вінавацілі ў акце тэрарызму, накіравалі на прымусовае лячэнне Відэа
  Суды за абразы міліцыянтаў, Лукашэнкі і чырвона-зялёнага сцяга не спыняюцца. Якія тэрміны беларусы атрымалі па дыфамацыі за мінулы тыдзень
  Апошняе
  Стань на абарону праваабаронцаў! Падпішы петыцыю за вызваленне “вясноўцаў” напісана на Панядзелак, 06 Снежань 2021
  Палітвязень Міхаіл Чамурака, які адбываў тры гады «хіміі» ў Ваўкавыску, з'ехаў з Беларусі напісана на Панядзелак, 06 Снежань 2021
  Міліцыя хацела ўзмацніць рэжым прэвентыўнага нагляду для Жамчужнага – суд адмовіў напісана на Нядзеля, 05 Снежань 2021
  Генпракуратура на 6 месяцаў заблакавала сайт арганізацыі «Наш Дом» Вольгі Карач напісана на Субота, 04 Снежань 2021
  У Кіеве беларускія і ўкраінскія праваабаронцы абмяняліся меркаваннямі аб сітуацыі ў Беларусі і азначылі планы супрацы напісана на Пятніца, 03 Снежань 2021
  Вы тут:
  Галоўная
  Свабода слова
  Дзяржаўную раёнку «Чырвоны прамень» западозрылі ў распаўсюдзе экстрэмізму	
  Аўторак, 26 Кастрычнік 2021	
  Дзяржаўную раёнку «Чырвоны прамень» западозрылі ў распаўсюдзе экстрэмізму
  Друкаваць
  Эл. пошта
  Ацаніць гэты матэрыял
  1
  2
  3
  4
  5
  (5 галасоў)
  Фотаздымак, якім ілюструе матэрыял «Чырвоны прамень»
  На інтэрнэт-платформе petition.by 23 кастрычніка была размешчаная петыцыя з просьбай правесці праверку ў дачыненні да афіцыйнай газеты Чашніцкага райвыканкаму «Чырвоны прамень». Ініцыятары лічаць, што супрацоўнікі рэдакцыі распаўсюджваюць інфармацыйную прадукцыю, якая ўключаная ў рэспубліканскі спіс экстрэмісцкіх матэрыялаў. Петыцыю маюць даслаць 1 лістапада ў пракуратуру Віцебскай вобласці і Міністэрства інфармацыі Рэспублікі Беларусь.
  Як сцвярджаюць аўтары звароту, на сайце чашніцкай раёнкі «быў размешчаны фотаздымак з лагатыпам выдання, якое па рашэнні суду Цэнтральнага раёну г. Менску прызнанае экстрэмісцкім і чыя інфармацыйная прадукцыя ўключаная ў Рэспубліканскі спіс экстрэмісцкіх матэрыялаў».
  Гаворка ідзе пра невялікую нататку пад назвай «Ваенны камісарыят Чашніцкага раёну запрашае кандыдатаў на пасаду па ваенна-патрыятычным выхаванні», якая была размешчаная на сайце 13 кастрычніка. У ёй аўтар паведамляе аб адкрытай вакансіі і пошуку кандыдатаў на пасаду ваенрука ў сярэднюю школу Новалукомля. Сярод патрабаванняў да кандыдатаў – сярэдняя або вышэйшая адукацыя і служба ў войску. Матэрыял ілюструецца фотаздымкам з лагатыпам інфармацыйнага парталу TUT.BY.
  Стваральнікі петыцыі спасылаюцца на розныя заканадаўчыя акты, у тым ліку на закон «Аб супрацьдзеянні экстрэмізму» і закон «Аб сродках масавай інфармацыі». Выказваюць меркаванне, што супрацоўнікі рэдакцыі «Чырвонага праменя» ўчынілі «адміністрацыйнае правапарушэнне – распаўсюдзілі прадукцыю, уключанаю ў спіс экстрэмісцкіх матэрыялаў».
  Грамадзяне, якія падпісалі петыцыю, просяць адпаведныя органы «правесці праверку па прыкметах невыканання службовымі асобамі ўстановы «Рэдакцыя газеты «Чырвоны прамень» патрабаванняў Закону «Аб сродках масавай інфармацыі» і ў выпадку ўстанаўлення факту парушэння ўказанага Закону – вынесці пісьмовае папярэджанне. Просяць таксама правесці праверку па прыкметах учынення супрацоўнікамі рэдакцыі газеты «Чырвоны прамень» правапарушэння, прадугледжанага арт.19.11 і, калі факт будзе пацверджаны, прыцягнуць вінаватых да адказнасці паводле арт.19.11 КаАП.
  У Беларусі стала ўжо нормай, калі суд карае грамадзян за рэпосты ў сацыяльных сетках матэрыялаў, створаных СМІ, якія ўлады прызналі «экстрэмісцкімі». Караюць буйнымі штрафамі або адміністрацыйнымі арыштамі. Але ці будуць ужытыя якія-небудзь санкцыі да дзяржаўнай газеты і яе супрацоўнікаў – вялікае пытанне.
  Уладзімір Бяляўскі
  Апублікавана ў Свабода слова
  Тэгі:
  Чашніцкі раён
  Яшчэ ў гэтым разьдзеле: « Суд у Віцебску прызнаў тэлеграм-канал «Дактрына V» экстрэмісцкім	У Віцебскай вобласці тры дзясяткі інфармацыйных рэсурсаў ужо прызнаныя экстрэмісцкімі »
  Вярнуцца ў пачатак	
  © 2011 - 2021 Віцебская вясна. Пры выкарыстаньні матэрыялаў абавязковая гіпэрспасылка. Email: info@vitebskspring.org